OpenLLM-France/wikimedia huggingface dataset:
# Senj

Senj (en italià Segna, en llatí Senia, en alemany Zengg) és una ciutat al comtat de Lika-Senj de Croàcia. Es troba a la costa adriática, als peus de la collada de Vratnik, que separa el massís de Velebit de les muntanyes de Gorski Kotar. A causa de la seva posició geogràfica, el bura, un fort vent del nord-est, és un fenomen molt comú a Senj.

## Història

Fins al 1918, la ciutat formava part de la monarquia austríaca (Regne de Croàcia-Eslavònia, comtat de Lika-Krbava després del compromís de 1867), a la frontera militar croata (Regiment III).
A la tardor de 1943, durant la Segona Guerra Mundial, quan la Itàlia feixista va capitular, els partisans van prendre el control de Senj i el van utilitzar com a port de subministrament. Posteriorment, la Luftwaffe va començar a bombardejar la ciutat. A finals d'any havien enderrocat més de la meitat dels edificis de la ciutat i havien causat fortes baixes civils.

## Persones il·lustres

* Vjenceslav Novak (1859-1905), escriptor.

## Ciutats agermanades

* Senec, Eslovàquia

## Referències

* ↑ «Zemljopisni položaj» (en croat). Grad Senj. Arxivat de l'original el 25 de setembre 2021. [Consulta: 2 octubre 2021].
* ↑ Perhaps Regiment II. The map shows Zengg at the borderline between II and III.
* ↑ Handbook of Austria and Lombardy-Venetia Cancellations on the Postage Stamp Issues 1850–1864, by Edwin MUELLER, 1961.
* ↑ Mihael Sobolevski «Bombardiranje Senja zrakoplovima u Drugom svjetskom ratu» (en croat). City Museum Senj – Senj Museum Society, December 1, 2003.
# Salaga

Salaga és una ciutat, capital del districte d'East Gonja, a la regió Northern (del Nord o Septentrional) de Ghana. La seva població el 2012 era de 25.472 habitants. El seu nom deriva del dagomba "salgi" que vol dir "Esdevenir un lloc habitual de residència".
Als segles xviii i xix fou un mercat clau pel tràfic de cola del qual la població va tenir un virtual monopoli en el comerç entre el nord i sud; estava situada al punt més al sud al que arribaven les caravanes del Sahel el que li va valer el nom de la "Timbuctu del sud" per la seva població cosmopolita i el comerç força variat. Estava sota autoritat dels reis de Gonja però hi vivien tant gonjes com hausses, wangares, dagombes, gurmes i altres grups ètnics. El seu mercat enllaçava al Sahel amb la costa sud a través de les poblacions dagombes de Kpabia i Yendi. El bestiar i els cacauets eren portats des de Yendi al mercat de Salaga; era principalment el punt des del que la cola era transportada des de la moderna Ghana al nord de Nigèria. També fou un potent centre d'esclaus del nord cap a la costa però al segle xix aquest negoci va entrar en decadència. Els esclaus eren portats a Jamestown (avui un districte d'Accra) on eren venuts i per això avui dia el mercat del districte de Jamestown es diu "Salaga Market".
El territori estava entre els territoris britànics de la Costa d'Or i els territoris alemanys del Togo i Gran Bretanya i Alemanya el van declarar neutral el 1888 junt amb el país de Kradji i el país de l'Alt Volta. El 1890 la zona va quedar en poder de Gran Bretanya. El 1892 una guerra civil va provocar l'èxode de milers d'habitants d'ètnia zongo de tota la zona.

## Referències

* Johnson, Marion. "The Slaves of Salaga." The Journal of African History 27.2 (1986): 341–362.
* Lovejoy, Paul E. "Polanyi's "Ports of Trade": Salaga and Kano in the Nineteenth Century." Canadian Journal of African Studies 16.2 (1982): 245–277.
* Histoire de la conquête du Soudan français (1878-1899)" pel Tinent Gatelet
# Sergent d'espatlles vermelles

El sergent d'espatlles vermelles (Agelaius assimilis) és una espècie d'ocell de la família dels ictèrids (Icteridae) que habita marjals i terres de conreu de Cuba i l'illa de la Juventud.
Tot i que aquesta espècie té una distribució reduïda, no es creu que s'acosti als llindars de vulnerable sota els criteris de la IUCN. La tendència poblacional sembla estable. A la Llista Vermella de la IUCN és classificat com risc mínim.

## Referències

* ↑ «Sergent d'espatlles vermelles». Cercaterm. TERMCAT, Centre de Terminologia. Rev. 20/01/2023(català)
* ↑ BirdLife International «Agelaius assimilis» (en anglès). Llista Vermella de la UICN, 01-10-2016. DOI: 10.2305/iucn.uk.2016-3.rlts.t22729118a95006549.en.
# Serrat de Porredon (Lladurs)

* Aquest article tracta sobre el Serrat de Porredon de Lladurs. Vegeu-ne altres significats a «Serrat de Porredon (Coll de Nargó)».
El Serrat de Porredon és una muntanya de 854,6 metres que es troba al municipi de Lladurs, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Shadwan

Shadwan (en àrab egipci: جزيرة شدوان ) és una illa rocosa que es troba 30 milles al sud-oest de la ciutat egípcia de Sharm el-Sheikh, a la península del Sinaí, i 20 milles al nord-est d'El Gouna. És la més gran d'un grup d'illes que hi ha a la desembocadura del golf de Suez, al nord del mar Roig. L'illa fa 16 quilòmetres de llarg i entre 3 i 5 quilòmetres d'ample. Antigament havia estat anomenava Shaker. Compta amb un far. L'illa és una reconeguda destinació turística per a la pràctica del submarinisme i la pesca.

## Història

El 31 de març de 1969 l'illa va ser l'epicentre d'un terratrèmol de 6,6 graus a l'escala sismològica de magnitud de moment va causar alguns danys, incloent nombrosos caigudes de roques.
Durant la guerra de desgast entre Israel i Egipte, l'illa va ser fortificada i controlada per les tropes egípcies. El 22 de gener de 1970 hi va tenir lloc l'operació Rhodes, un assalt helicoïdal de les tropes israelianes que va ocupar l'illa durant 36 hores. 70 soldats egipcis i 3 israelians van morir durant la batalla.

## Referències

* 1 2 Gawrych, George Walter. The albatross of decisive victory: war and policy between Egypt and Israel in the 1967 and 1973 Arab-Israeli wars. Greenwood Publishing Group, 2000, p. 115. ISBN 978-0-313-31302-8.
* ↑ Hurukawa, N.; Seto, N. & Inoue, H. et al. (2001), "Seismological Observations in and around the Southern Part of the Gulf of Suez, Egypt", Bulletin of the Seismological Society of America 91 (4): 713, 715, 716, doi:10.1785/0120000076, <https://pubs.geoscienceworld.org/ssa/bssa/article-abstract/91/4/708/120613/Seismological-Observations-in-and-around-the?redirectedFrom=PDF>
# Shadows of War

Shadows of War és el sisè àlbum del grup de música heavy metal Loudness, publicat el 1986 per la discogràfica Atco Records.

## Cançons

* Shadows Of War
* Let It Go
* Streetlife Dreams
* Black Star Oblivion
* One Thousand Eyes
* Complication
* Dark Desire
* Face To Face
* Who Knows

## Formació

* Minoru Niihara - veus
* Akira Takasaki - guitarra
* Masayoshi Yamashita - baix
* Munetaka Higuchi - bateria
# Santa Maria de Luxemburg

La Catedral de Santa Maria o Catedral de La nostra Senyora (en alemany Kathedrale unserer lieben Frau, en francès Cathédrale Notre-Dame i en luxemburguès Kathedral Notre-Dame) és una catedral catòlica luxemburguesa, que, en ser la catedral de l'arxidiòcesi de Luxemburg, constitueix la principal església d'aquest país. La seva primera pedra va ser col·locada el 1613, i originalment era una església pertanyent als jesuïtes.
La catedral constitueix un exemple de l'estil gòtic, no obstant això, posseeix alguns elements renaixentistes. A la fi del segle xviii, l'església va rebre la imatge miraculosa de Maria Consolatrix Afflictorum, la patrona de la ciutat i del ducat.
Aproximadament cinquanta anys després, l'església va ser consagrada; i elevada el 1870 al rang de catedral per Pius IX. Entre 1935 i 1938, va ser ampliada.

## Referències

* ↑ «Cathedrals in Luxembourg» (en anglès). Giga-Catholic Information. [Consulta: 27 novembre].
# Sharon Hambrook

Sharon Hambrook (Calgary, Alberta, Canadà, 28 de març de 1963) és una nedadora canadenca de natació sincronitzada retirada que va arribar a ser subcampiona olímpica a Los Angeles 1984 en el concurs per duos.

## Carrera esportiva

* Al Campionat Mundial de Natació de 1982 celebrat a Guayaquil va guanyar dues medalles d'or: en duo i equip.
* Dos anys després, als Jocs Olímpics de 1984 celebrats a Los Angeles (Estats Units) va guanyar la medalla de plata en el concurs per duos, després dels Estats Units (or) i per davant del Japó (bronze), al costat de la seva companya d'equip que va ser Kelly Kryczka.

## Referències

* ↑ Fitxa. Arxivat 2020-04-18 a Wayback Machine. Sports Reference. Consultat el 22 d'abril de 2018.

## Enllaços externs

* Canadian Olympic Hall of Fame
# Serguei Sxukin

Serguei Ivànovitx Sxukin (rus: Серге́й Ива́нович Щу́кин) (27 de maig de 1854, Moscou – 10 de gener de 1936, París) va ser un home de negocis rus que va esdevenir col·leccionista d'obres d'art, principalment franceses, dels estils Impressionista i Postimpressionista, a partir d'una estada seva a París l'any 1897, quan comprà el seu primer Monet.
Entre 1902 i 1904 va comprar les primeres obres de Degas; va conèixer al "marchand" Ambroise Vollard a qui va comprar obres de Cèzane i Gauguin.
Va arribar a comprar 258 pintures que decoraven les parets del seu palau de Moscou. El 1914, Shchukin era propietari de 13 Monets, incloent el famós Femme au jardin (Dona al jardí) i les versions del "Picnic", tres Renoir, vuit Cézanne, incloent el famós "Carnival" (Mardi Gras), quatre Van Gogh, setze Gauguin del seu període de Tahití, Henri Rousseau, setze Derain, vuit Albert Marquet… Sxukin va ser particularment notable per la seva associació amb Matisse, qui decorà la seva mansió i creà la pintura titulada La Danse especialment per a Sxukin.
La seva col·lecció inclou més de 50 obres de Pablo Picasso, a qui va conèixer a Bateau-Lavoir mitjançant Matisse, amb obres dels períodes blau (1901-1905) rosa (1905-1906), "africà" (1907-1908) i cubista (1909-1914). Les primeres les va adquirir el 1908 i els anys 1912-1914 va ampliar la col·lecció de l'època cubista amb 30 obres més.
L'any 1909 Sxukin obrí els diumenges la seva casa per al públic general presentant l'avantguarda francesa als moscovites
Després de la revolució russa de 1917, el nou govern s'apropià de la col·lecció de Sxukin i aquest escapà a París. La seva antiga mansió va passar a ser el “Museu Estatal del Nou Art Occidental” (Государственный Музей нового западного искусствa, secció I), la secció II pertanyia a la col·lecció d'Ivan Morozov. Finalment (1928), les dues seccions es van fusionar i exposar a l'antiga mansió d'Ivan Morozov mansion a Prechistenka, 21. L'any 1948 aquest Museu estatal va ser tancat per decret Stalin per considerar-lo burgés, cosmopolita i d'obres d'art mal orientades. Les dues col·leccions van ser dividides a l'atzar entre el “Museu Puxquin de Belles Arts “ i el Museu de l'Hermitage de Sant Petersburg.

## Referències

* 1 2 3 Baldassari, Bernard «Icônes de l'Art Moderne. La collection Chtchoukine». Fondation Louis-Vuitton, 01-10-2016.
* ↑ Clement, Russell T. Four French Symbolists. Greenwood Press, 1996, p. 114. ISBN 0-313-29752-5.
* ↑ Новое решение картинного вопроса, «Власть» 30 (684), 31.07.2006.

## Enllaços externs

* Shchukin's portrait by Matisse, from the Metropolitan Museum
* The Morozov-Shchukin collections
# Sistema generador

En àlgebra lineal, un sistema generador (o sistema de generadors) d'un espai vectorial E és un conjunt de vectors que pertanyen a E, tals que qualsevol vector de l'espai E es pot expressar com a combinació lineal dels vectors del sistema generador. És a dir, a partir dels vectors d'un sistema generador d'un espai vectorial E es pot obtenir aquest espai E complet. En general tindrem que: Sigui S un sistema de generadors d'un espai vectorial E i v un vector qualsevol de l'espai E. Es denota $E=S\ ({\vec {s}}_{1},{\vec {s}}_{2},...,{\vec {s}}_{n})$ quan
    $\ v=\lambda _{1}{\vec {s}}_{1}+\lambda _{2}{\vec {s}}_{2}+...+\lambda _{n}{\vec {s}}_{n}=\sum _{i=1}^{n}\lambda _{i}{\vec {s}}_{i},\,\forall \lambda _{i}\in \mathbb {R} .$
Els vectors d'un sistema generador no cal que siguin linealment independents. En cas que ho siguin, el nombre de vectors serà igual a la dimensió de l'espai, i direm que el sistema de generadors és base. Una base sempre serà sistema de generadors, en canvi un sistema de generadors no sempre serà base, només ho serà quan els seus vectors siguin linealment independents.

## Referències

* ↑ Ramírez Galarza, Ana Irene. Geometria Analitica. Una Introduccion a la Geometria. Prensas de ciencias (en castellà). UNAM, 2004, p. 107. ISBN 9789703215782 [Consulta: 26 desembre 2021]. «Un subconjunto U de un espacio vectorial V es un conjunto generador del espacio vectorial V si cualquier elemento de V puede obtenerse como combinación lineal de elementos de U.»
* ↑ Paige, Lowell J.; Swift, J. Dean; Slobko, Th. A.. Elementos de álgebra lineal (en castellà). Reverte, 1982, p. 63. ISBN 9788429150971 [Consulta: 26 desembre 2021]. «Un conjunto de vectores linealmente independientes que engendra un espacio V se llama base de V [...] El número de vectores de V se llama dimensión de V.»

## Temes relacionats

* Espai vectorial
* Base (àlgebra)
* Independència lineal
* Combinació lineal
# Setge de Salses (1285)

El Setge de Salses fou un dels episodis de la Croada contra la Corona d'Aragó.

## Antecedents

El Papa Martí IV, que havia succeït Climent IV va declarar al rei Pere el Gran privat dels seus regnes a causa de la intervenció catalana a Sicília arran de les vespres sicilianes, i donà la investidura com a rei d'Aragó, rei de València i Comte de Barcelona el 27 d'agost de 1283 a Carles I d'Anjou, segon fill del rei Felip III de França, sent coronat el 27 de febrer de 1284 a París.
L'exèrcit croat va sortir de Narbona a principis de maig de 1285 en direcció als pirineus. Tot i l'alineació del seu rei amb els francesos, la població del Rosselló es va resistir a la invasió croada.

## La Batalla

Van ser necessaris tres assalts per conquerir la ciutat.

## Conseqüències

Pocs dies després, la vila de Perpinyà es revoltà i Elna fou assetjada i cremada. Finalment els croats van creuar el Pirineu pel Coll de la Massana i va acampar davant les muralles de Peralada, que era el quarter general de Pere el Gran, on s'havia retirat per no veure's encerclat al Pirineu.

## Notes

* ↑ (francès) Ernest Delamont: Histoire du roussillon
# Siwa

«Siwa» té aquests significats:
* Oasi de Siwa, a Egipte
* Asteroide 140 Siwa
* Siwa, nom donat a Indonèsia a la deïtat hindú Siva
* Siwa, nom donat en la mitologia eslava a la deïtat de l'amor, la vida i/o la fertilitat.
* Siwa, un poble del Nepal
* Cultura de Siwa, cultura nòmada de l'edat del bronze a la província de Gansu a la Xina.
# Sinibrama melrosei

Sinibrama melrosei és una espècie de peix cipriniforme de la família dels ciprínids.

## Morfologia

Els mascles poden assolir els 16 cm de longitud total.

## Distribució geogràfica

Es troba a Laos, Vietnam i el sud de la Xina.

## Referències

* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Smendes

«Smendes» té aquests significats:
Nom d'un faraó i dos Summes Sacerdots d'Amon a l'Antic Egipte:
* Smendes I o Nesbanebdjed I, catalanitzat Esmendes I.
* Smendes II (Nesbanebdjed II), Summe Sacerdot.
* Smendes III (Nesbanebdjed III), Summe Sacerdot.
# Sivry-Courtry

Sivry-Courtry és un municipi francès, situat al departament de Sena i Marne i a la regió de Illa de França. L'any 2017 tenia 1214 habitants.
Forma part del cantó de Nangis, del districte de Melun i de la Comunitat de comunes Brie des Rivières et Châteaux.

## Demografia

El 2007 tenia 986 habitants. Hi havia 356 famílies, i 400 habitatges (361 habitatges principals, 18 segones residències i 21 desocupats.

## Economia

El 2007 la població en edat de treballar era de 677 persones, 507 eren actives i 170 eren inactives.
Dels 58 establiments que hi havia el 2007, 2 eren d'empreses extractives, 1 d'una empresa alimentària, 2 d'empreses de fabricació d'altres productes industrials, 16 d'empreses de construcció, 15 d'empreses de comerç i reparació d'automòbils, 1 d'una empresa de transport, 2 d'empreses d'hostatgeria i restauració, 2 d'empreses d'informació i comunicació, 1 d'una empresa financera, 3 d'empreses immobiliàries, 9 d'empreses de serveis, 1 d'una entitat de l'administració pública i 3 d'empreses classificades com a «altres activitats de serveis».
Hi havia set explotacions agrícoles (2000) i dues escoles elementals (2009).

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
# Genètica molecular

La genètica molecular és un camp de la biologia que estudia l'estructura i funció dels gens a nivell molecular.
Aquest camp estudia com els gens són transferits de generació en generació. La genètica molecular utilitza mètodes de la genètica i de la biologia molecular. Una àrea important dins la genètica molecular és l'ús de la informació molecular per a determinar els patrons de descendència, així com la correcte classificació científica dels organismes, anomenada sistemàtica molecular.
Aquesta branca de la ciència ha produït avanços decisius en el coneixement de la natura i de la vida. Contribueix a explicar el món vivent sense recórrer a explicacions metafísiques. Forma la base de l'enginyeria genètica a nivell molecular que permet trencar els limits naturals entre les espècies, amb implicacions ètiques majors que encara no s'han resoltes, com que d'un costat, podria obrir la porta a patentar o privatitzar elements essencials de la vida, i d'un altre costat permet comprendre la biologia de malalties basades en defectes genètics o mutacions així com desenvolupar tractaments nous.

## Referències

* ↑ Clària Enrich, Joan; Ballesta Martínez, Francisca; Oliva Virgili, Rafael; Oriola Ambrós, José. «Genètica molecular». A: Genética médica. Barcelona: Publicacions i Edicions de la Universitat de Barcelona, 2008, p. 23-24. ISBN 978-84-475-3194-3.
* ↑ Silveira Gorski, Héctor Claudio. «Els desafiaments de la nova genètica». A: Vícor Méndez i Baiges. Bioètica i dret. 2a ed. en llengua catalana. Barcelona: UOC, 2007, p. 165. ISBN 978-84-9788-588-1.
* ↑ Silveira Gorski, 2007, p. 167-168.
* ↑ Silveira Gorski, 2007, p. 169.
* ↑ Lluch Hernández, Ana. Nous reptes en el tractament i la investigació del càncer. València: Universitat de València, 2015. ISBN 978-84-370-9609-4.
# Carouge

Carouge és un municipi suís del cantó de Ginebra. Està separada de Ginebra pel riu Arve.

## Fills il·lustres

* André-François Marescotti (1902-1995) compositor musical.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Gavialis bengawanicus

Gavialis bengawanicus és una espècie extinta de sauròpsid (rèptil) de la família dels gaviàlids que es troba relacionat amb l'actual gavial de l'Índia. Les seves restes fòssils s'han trobat a Tailàndia i Indonèsia. La localitat tipus de l'espècie se situa en Trinil.
La presència d'aquesta espècie a Tailàndia pot donar una explicació a la distribució geogràfica dels gaviales fòssils que sembla fragmentada, en cobrir Pakistan i l'illa de Java però no les àrees intermèdies. Els fòssils suggereixen que els gavials poden haver-se dispersat des d'Índia i Pakistan fins a Indonèsia a través de Tailàndia sense haver de recórrer a rutes marítimes.

## Referències

* ↑ Delfino «A revision of the Dubois crocodylians, Gavialis bengawanicus and Crocodylus ossifragus, from the Pleistocene Homo erectus beds of Java». . DOI: 10.1080/02724631003617910.
* ↑ «Gavialis bengawanicus». Paleo-Database.
* ↑ Martin «Gavialis from the Pleistocene of Thailand and its relevance for drainage connections from India to Java». . DOI: 10.1371/journal.pone.0044541.
# Casa Padró-Domènech

La Casa Padró-Domènech és una obra del municipi de Manresa (Bages) protegida com a bé cultural d'interès local.

## Descripció

Edifici de planta baixa, pis i golfes. Format per dos cossos: la planta baixa i el pis on hi ha l'accés i l'escala, i la planta baixa, un pis, golfes amb coberta a dues aigües. La façana presenta balcons al primer pis i remat amb capcer escalonat, amb finestra quatripartita a les golfes. Una torre-mirador de planta vuitavada s'aixeca per la part del darrere. L'interior presenta un vestíbul amb sòcol de ceràmica i mosaic de rajoles on consta la data. Portal amb vidriera. Pinacles de pedra a l'escalonat del capcer. Carener de ceràmica amb motius florals. Obra vista en la façana principal, té elements de decoració de pedra.

## Referències

* ↑ «Casa Padró-Domènech». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Casa Pagès

«Casa Pagès» té aquests significats:
* Casa Pagès (Olot), casa d'Olot
* Casa Pagès (Girona), casa de Girona
* Casa Pagès-Bassols, casa de Figueres
* Casa Pagès Bofill, casa de Figueres
# Coll de les Cordes

El Coll de les Cordes és un coll de muntanya de 869,2 m alt dels Pirineus a cavall del terme comunal vallespirenc de Morellàs i les Illes i del municipal alt-empordanès de Maçanet de Cabrenys. És a l'extrem sud-oest del terme comunal de Morellàs i les Illes i al nord-est del de Maçanet de Cabrenys, a prop i a llevant del Salt de l'Aigua. Hi passa, molt emboscat, el camí vell de les Illes a Maçanet de Cabrenys.

## Referències

* ↑ «Coll de les Cordes». Gran Enciclopèdia Catalana. Barcelona: Grup Enciclopèdia Catalana.
* ↑ El Coll de les Cordes en els ortofotomapes de l'IGN
# Lazisko

Lazisko és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1396.
# Banu Dhakwan

Els Banu Dhakwan foren una família de notables de Qúrtuba. Els membres de la nissaga més destacats foren:
* Abd-Al·lah ibn Hàrthama ibn Dhakwan ibn Abd-Al·lah ibn Abdús ibn Dhakwan al-Umawí, sàhib ar-radd (981).
* Abu-l-Abbàs Àhmad ibn Abd-Al·lah ibn Dhakwan, gran cadi de Còrdova (1001-1010, amb una breu interrupció del 1004 al 1005). Va donar cobertura a la successió de Sanxuelo i després a la proclamació de Muhàmmad II al-Mahdí, el 1009. Va morir el 1022.
* Abu-Hàtim Muhàmmad ibn Abd-Al·lah ibn Dhakwan, cadi de Còrdova, mort el 1023.
* Abu-Bakr Muhàmmad ibn Àhmad ibn Dhakwan, wazir de Yahya I ibn Alí, cadi de Còrdova el 1039, mort el 1043.

## Bibliografia

Encyclopaedia of Islam, Brill Publishers, Leiden, s.v. "Ibn Dhakwān".

## Referències

* ↑ Ibn D̲h̲akwān BRILL